Z Á P I S N I C A č. 17

z 16. riadneho zasadnutia Obecného zastupiteľstva obce Perín – Chym, konaného dňa 11. 10. 2021

**Prítomní:** MVDr. Ladislav Molnár, PhD. – starosta

**Poslanci:** Ing. Roland Vinter, Ing. Miroslav Podžuban, Róbert Kapaló, Bartolomej Damko, Ľudmila Révesová, Karol Kočiš, Miroslav Lochman, Zoltán Szabó, Marek Trembecki

**Za overovateľov zápisnice:** Ing. Miroslav Podžuban, Ľudmila Révesová

**Zapísala:** Ing. Erika Cuperová

Program:

1. Otvorenie *(určenie zapisovateľa, overovateľov zápisnice)*
2. Schválenie programu zasadnutia OZ
3. Informácia starostu obce
4. VZN č.3/2021 o pravidlách na udržiavanie čistoty v obci a ochranu verejnej zelene a o činnostiach, ktorých vykonávanie je zakázané alebo obmedzené na určitý čas alebo na určitom mieste na území obce
5. Dodatok č. 1 k VZN č. 1/2019 o výške mesačného príspevku na čiastočnú úhradu nákladov v školách a školských zariadeniach zriadených obcou Perín - Chym
6. Schválenie zámeru a spôsobu predaja pozemkov a zámeny pozemkov v k. ú. Perín
7. Rôzne (interpelácie poslancov, žiadosti občanov)
8. Záver

**K bodu č. 1:**

**Otvorenie**

Starosta obce MVDr. Ladislav Molnár PhD., otvoril zasadnutie obecného zastupiteľstva, privítal poslancov, navrhol overovateľov a zapisovateľku zápisnice, ktorí boli schválení.

K bodu č. 2:

**Schválenie programu zasadnutia OZ**

Starosta oboznámil prítomných s programom zasadnutia, ktorý poslanci schválili prijatím uznesenia č. **152.**

Starosta obce sa prítomných opýtal, či chce niekto doplniť jednotlivé body programu. Starosta doplnil program o jeden bod.

Program bol odsúhlasený v nasledovnom znení:

1. Otvorenie *(určenie zapisovateľa, overovateľov zápisnice)*
2. Schválenie programu zasadnutia OZ
3. Informácia starostu obce
4. VZN č.3/2021 o pravidlách na udržiavanie čistoty v obci a ochranu verejnej zelene a o činnostiach, ktorých vykonávanie je zakázané alebo obmedzené na určitý čas alebo na určitom mieste na území obce
5. Dodatok č. 1 k VZN č. 1/2019 o výške mesačného príspevku na čiastočnú úhradu nákladov v školách a školských zariadeniach zriadených obcou Perín - Chym
6. Prejednanie súdneho sporu - finančného vyrovnania s kontrolórom obce Ing. Jaroslavom Hospodárom
7. Schválenie zámeru a spôsobu predaja pozemkov a zámeny pozemkov v k. ú. Perín
8. Rôzne (interpelácie poslancov, žiadosti občanov)
9. Záver

Na zastupiteľstvo sa dostavil aj poslanec Marek Trembecki. Zmena programu bola odsúhlasená prijatím uznesenia č. **153.**

**K bodu č. 3:**

**Informácia starostu obce**

V tomto bode starosta obce podal tieto informácie:

* informoval o úspešnom ukončení akcie s obcou Háromhuta v rámci projektu INTERREG, poďakoval všetkým ktorí pomohli pri realizácii tejto akcie,
* oznámil prítomným, že v súčasnosti prebieha realizácia rigolov v obci Perín,
* oboznámil poslancov s priebehom výstavby cyklotrasy v obci Perín a jej pokračovaním v k.ú. Kechnec,
* oznámil poslancom, že od 1. septembra nastúpili do materskej škôlky 4 nové učiteľky a jedna vychovávateľka do ZŠ, taktiež boli prijaté nové upratovačky,
* informoval o potrebe vymaľovania priestorov ZŠ a škôlky počas jesenných prázdnin, z dôvodu havárie- prasknutého potrubia,
* oboznámil prítomných so situáciou COVID ochorenia v obci, ako aj v ZŠ a MŠ, kde nie sú zaznamenané žiadne prípady výskytu,
* informoval o spôsobe realizácie optických káblov v obci spoločnosťou ANTIK,
* informoval o pracovnej porade ZMOUB, ktorá sa uskutočnila dňa 11. 10 2021 v dopoludňajších hodinách.

Poslanci prijali hlasovaním uznesenie č. **154.**

**K bodu č. 4:**

V bode č. 4 poslanci prerokovali v súlade s § 6 zákona SNR č. 369/1990 Zb. o obecnom zriadení v znení neskorších prepisov návrh VZN č.3/2021 o pravidlách na udržiavanie čistoty v obci a ochranu verejnej zelene a o činnostiach, ktorých vykonávanie je zakázané alebo obmedzené na určitý čas alebo na určitom mieste na území obce.

Návrh VZN č. 3/2021 bol vyvesený na úradnej tabuli v termíne od 13. 09. 2021 po dobu 15 dní.

VZN č. 3/2021 bolo schválené uznesením č. **155.**

**K bodu č. 5:**

V bode 5 obecné zastupiteľstvo prerokovalo v súlade s § 6 zákona SNR č. 369/1990 Zb. o obecnom zriadení v znení neskorších prepisov návrhDodatku č. 1 k VZN č. 1/2019 o výške mesačného príspevku na čiastočnú úhradu nákladov v školách a školských zariadeniach zriadených obcou Perín – Chym na základe predloženého návrhu.

Návrh dodatku č. 1 bol vyvesený na úradnej tabuli v termíne od 13. 09. 2021 po dobu 15 dní. Dodatkom č. 1 k VZN č. 1/2019 sa mení VZN o nasledovné:

* Výška mesačného príspevku na čiastočnú úhradu výdavkov za pobyt dieťaťa v materskej škole sa mení zo sumy 6 eur/dieťa/mesiac na sumu 10 eur/dieťa/mesiac.
* Výška mesačného príspevku na čiastočnú úhradu výdavkov na činnosť školského klubu detí pri ZŠ v zriaďovateľskej pôsobnosti obce perín – Chym sa mení zo sumy 6 eur/dieťa/mesiac na sumu 10 eur/dieťa/mesiac.

Dodatok č. 1 k VZN č. 1/2019 bol schválený uznesením č. **156.**

**K bodu č. 6**

**Prejednanie súdneho sporu s kontrolórom obce Ing. Jaroslavom Hospodárom**

Predmetom tohto bodu bolo prejednanie súdneho sporu, ktorý sa týka neplatnej výpovede Ing. Jaroslava Hospodára - hlavného kontrolóra obce, ktorá mu bola daná v roku 2013 zo strany bývalej starostky obce, ako aj jeho žiadosť o náhradu ušlej mzdy.

V deň konania OZ dňa 11. 10. 2021 bola Ing. Hospodárom doručená nová „žiadosť o vyplatenie mzdy“ za obdobie od 01. 03. 2013 do 07. 07. 2017. Žiadosť bola odôvodnená tým, že bývalá starostka obce nemala kompetenciu k odvolaniu hlavného kontrolóra bez schválenia obecným zastupiteľstvom. Okresný súd rozsudkom zo dňa 03. 04. 2014 rozhodol, že výpoveď zo strany obce je neplatná, tým pádom jeho pracovný pomer naďalej trvá, keďže nebola splnená ani jedna z podmienok na ukončenie výkonu funkcie HK.

Keďže v sledovanom období od 1.3.2013 až do 7.7.2017 bol v pracovnom pomere a naďalej si podľa neho plnil úlohy podľa požiadaviek OZ, má zato, že mu patrí náhrada mzdy za dané obdobie, vypočítaná spôsobom uvedeným v podanej žiadosti.

Hlavný kontrolór si nežiadal vyplatiť 5,75% úrok z omeškania z dlžných súm, taktiež nežiadal o ďalšie finančné nároky zamestnanca obce ako sú napr. stravné lístky alebo iné benefity.

Na OZ bol prizvaný právny zástupca obce JUDr. Marián Macko, ktorý oboznámil prítomných o priebehu súdneho pojednávania v danej veci, ktoré sa konalo dňa 23. 09. 2021. Prítomným oboznámil s chronológiou celého procesu - informoval o tom, že na súd bola zo strany hlavného kontrolóra podaná žaloba o neplatnosť výpovede zo strany starostky obce, ktorá bola rozhodnutá v prospech hlavného kontrolóra a zároveň bolo vedené samostatné konanie o náhradu ušlej mzdy.

Oboznámil prítomných, že zo strany súdu bola vznesená požiadavka, či je možné ukončenie súdneho sporu mimosúdnou dohodou oboch strán, pričom tento spôsob musí byť odsúhlasený obecným zastupiteľstvom.

Po vzájomnej diskusii a dohode oboch strán dospeli poslanci obecného zastupiteľstva ako aj kontrolór obce k nasledovnému:

Obecné zastupiteľstvo s prihliadnutím na výsledok konania o neplatnosť skočenia pracovného pomeru, po oboznámení s faktami prezentovanými právnym zástupcom obce a po ozrejmení postoja Ing. Jaroslava Hospodára k súdnemu sporu a k úkonom ním vykonávaním v čase, za ktoré si v konaní nároku náhradu mzdy:

-           schvaľuje a súhlasí s ukončením súdneho sporu vedeného Ing. Hospodárom voči obci  s tým, že Ing. Hospodárovi bude pri splnení tu uvedených podmienok zaplatená náhrada mzdy za obdobie 36 mesiacov od  01. 03. 2013,  a to:

* bez práva hlavného kontrolóra na vyplatenie úrokov z omeškania z dlžných súm za obdobia požadované kontrolórom v súdnom konaní,
* bez práva/nároku sporových strán na náhradu trov konania a právneho zastúpenia (každá sporová strana si bude hradiť trovy vlastného zastúpenia a konania );
* splatnosť  dohodnutej dlžnej sumy bude rozdelená do dvoch splátok:
* 1. splátka (1/2)  do 30 dní odo dňa schválenia súdneho zmieru súdom alebo uzatvorenia mimosúdnej dohody a zastavenia konania,
* 2. splátka do  30. 06. 2022, najneskôr do konca funkčného obdobia Ing Hospodára
* v uvedených podmienkach dohody, resp. zmieru a náhrad budú pokryté a vysporiadané všetky nároky Ing. Hospodára v súvislosti jeho nárokmi uplatňovanými v súdnom konaní a s neplatným skončením pracovného pomeru; v uvedenej forme, podmienkach a náhrade sa zohľadňuje aj rovina slušnosti obce s prihliadnutím  na kontrolórom prezentované skutočnosti a úkony zo  sporového obdobia;
* presná forma ukončenia súdneho sporu a forma náhrady sa určí podľa zváženia právnych zástupcov sporových strán a súdu, formou mimosúdnej dohody so späťvzatím žaloby  alebo súdneho zmieru,  podľa vhodnej procesnej a prípustnej formy a za rešpektovania uvedených odsúhlasených podmienok,
* dohoda resp. zmier budú podpísaná medzi účastníkmi konania za účasti právnych zástupcov,

Poslanci schválili ukončenie súdneho sporu mimosúdnym vyrovnaním ako aj vyplatenie dlžnej sumy uznesením č. **157.**

**K bodu 7.**

**Schválenie zámeru a spôsobu predaja pozemkov a zámeny pozemkov v k. ú. Perín**

Obci Perín - Chym boli doručené žiadosti **o kúpu** pozemkov:

1. Žiadosť Júliusa Sasáka, Perín č. 294, 044 74 Perín – o kúpu parcely KN C č. 3120/4 odčlenenej GP č. 31274528-15/2021 zo dňa 12. 07. 2021, overeným OÚ Košice – okolie, katastrálnym odborom dňa 27. 07. 2021 z pôvodnej parcely KN E č. 3120/2 o výmere 148 m2 v k. ú. Perín v cene 11,47 eur/m2, celková suma 1700,00 eur podľa znaleckého posudku č. 274/2021 vypracovaného Ing. Marekom Čeklovským dňa 4. 10. 2021.
* Tento zámer predaja bol odsúhlasený na predchádzajúcom zastupiteľstve uznesením č. 145.
* Zámer predaja bol vyvesený na úradnej tabuli v termíne od 22. 09. 2021 po dobu 15 dní.

OZ odsúhlasilo predaj pozemku o výmere 148 m2 v sume 1700,00 eur uznesením č. **158.**

1. Žiadosť Ing. Attilu Házika, Železiarenská 505/29, 040 15 Košice – Šaca o kúpu parcely KN C č. 3852/24, odčlenenej GP č. 36800791-107/2021 zo dňa 27. 07. 2021, overeným OÚ Košice – okolie, katastrálnym odborom dňa 03. 08. 2021 z pôvodnej parcely KN E č. 3852/1 o výmere 38 m2 v k. ú. Perín v cene 11,47 eur/m2, celková suma 435,00 eur podľa znaleckého posudku č. 273/2021 vypracovaného Ing. Marekom Čeklovským  dňa 4. 10. 2020.
* Tento zámer predaja bol odsúhlasený na predchádzajúcom zastupiteľstve uznesením č. 144.
* Zámer predaja bol vyvesený na úradnej tabuli v termíne od 22. 09. 2021 po dobu 15 dní.
* OZ odsúhlasilo predaj pozemku o výmere 38 m2 v sume 435,00 eur uznesením č. **159.**
1. Obci Perín – Chym bola doručená žiadosť Ing. Richarda Szilasiho, Veľká Ida č. 36, 044 55 Veľká Ida **o zámenu pozemku** – časť parcely KN C č. 4608/26, druh pozemku orná pôda o výmere 31 m2 v k.ú. Perín vo vlastníctve žiadateľa za časť parcely KN C č. 3881, k.ú. Perín, druh pozemku orná pôda o výmere cca 31 m2vo vlastníctve obce Perín.

Zámena bude riešená ako prípad hodný osobitného zreteľa podľa zákona č. 138/1991 Zb. o majetku obcí v znení neskorších predpisov.

* Dôvodom žiadosti o zámenu je skutočnosť, že časť parcely KN C č. 4608/26 vo vlastníctve pána Szilasiho spadá do bezpečnostného pásma plynárenských zariadení. Zámenou časti parcely KN C č. 3881, by došlo k rovnomernému zarovnaniu pozemku - vzdialenosti oplotenia od miestnej komunikácie k rodinnému domu.
* OZ odsúhlasilo zámer zámeny pozemkov uznesením č. **160.**
1. Obci Perín – Chym bola doručená žiadosť Emílie Derdziakovej, Seňa 3, 044 58 Seňa, o **kúpu** parcely KN E č. 852/1, LV č. 627, k.ú. Chym o výmere 58 m2.

 Jedná sa o pozemok pred jej rodinným domom, odkúpením ktorého by došlo k zrovnaniu plochy k miestnej komunikácie. Cez daný pozemok vedie vjazd k rodinnému domu.

* Obecné zastupiteľstvo odsúhlasilo **zámer predaja** parcely KN E č. 825/1, LV č. 627 o výmere 58 m2 uznesením č. **161.**
1. Obec Perín – Chym odsúhlasila dňa 09. 04. 2021 verejnú súťaž na predaj pozemkov

parcely registra „C“ parc. č. 4611/9, druh: záhrada, o výmere 1930 m2,

parcely registra „C“ parc. č. 4611/26, druh: zastavaná plocha a nádvorie, o výmere 794 m2,

uznesením č. 135 zo dňa 09. 04. 2021.

V zmysle Zásah hospodárenia a nakladania s majetkom obce – článku č. 6 „Zmluvné prevody nehnuteľného majetku obce“ musí byť každý zmluvný prevod vlastníctva nehnuteľného majetku obce vždy vopred schválený obecným zastupiteľstvom a to vrátane kúpnej ceny. Bez predchádzajúceho súhlasu obecného zastupiteľstva je akýkoľvek prevod vlastníctva nehnuteľného majetku obce neplatný.

* Obecné zastupiteľstvo odsúhlasilo **predaj**  pozemkov - parciel KN C č. 4611/9 a 4611/26, LV č. 2470 o výmere 1930 a 794 m2 uznesením č. **162.**
1. Obec Perín - Chym má záujem o odkúpenie pozemku - novovytvorenej parc. č. 222/3 podľa geometrického plánu č. 140/ 2021 o výmere 100 m2. Jedná sa o pozemok, ktorý bude pokračovaním prístupovej komunikácie k rodinným domom. Ponúkaná cena za m2 zo strany obce je 50 eur/m2. Pozemok je vo vlastníctve manželov Referovičových. Zo strany obce bolo dňa 09. 06. 2021 zvolané pracovné stretnutie s  vlastníkmi danej parcely, ktorí na základe argumentácie ohľadom využitia daného pozemku do budúcna, súhlasili s odpredajom danej časti parcely za ponúkanú cenu. Náklady na vyhotovenie GP znáša obec ako aj poplatky spojené zo zápisom do katastra.

OZ odsúhlasilo kúpu parcely č. 222/3 o výmere 100 m2, za cenu 50 eur/m2 uznesením  **č. 163.**

**K bodu č. 8**

**Rôzne**

1. Na obecné zastupiteľstvo sa dostavili rodičia detí z materskej škôlky. Vzniesli požiadavku, aby bola prijatá 6 učiteľka do materskej škôlky „z hľadiska výchovno-vzdelávacieho, ako aj hygienického“. Starosta obce ich oboznámil, že problém s priestormi sa nedá veľmi riešiť. Kapacitne už nie je možné prijímať viac detí.

Personálne chcel riešiť problém pomocou asistentov pedagógov prijatím na dohodu. Uviedol, že novoprijaté učiteľky boli prijaté len na zastupovanie počas materskej a rodičovskej dovolenky. Oboznámil prítomných o počte novonarodených detí za roky 2019, 2020 a 2021 a ich klesajúcom počte a o skutočnosti, že v súčasnej dobe počet detí, ktoré navštevujú škôlku, nepresahuje 30 detí na deň. Rodičia argumentovali, že je potrebné rozdeliť deti počas spánku do dvoch tried, no z dôvodu, že poobede ostáva na dozor len jedna učiteľka, je potrebné aby bol zabezpečený dozor ešte jednou pracovnou silou. Rodičia požadovali, aby bolo vypísané výberové konanie na riaditeľku škôlky, s čím starosta obce po diskusii s rodičmi súhlasil. Výberové konanie bude vyhlásené v mesiaci október.

Ďalej sa prihlásila o slovo vedúca školskej jedálne, ktorá sa chcela vyjadriť k sťažnostiam rodičov ohľadom podávania malých stravných dávok. Rodičom uviedla, že zo strany ŠJ musia dodržiavať predpísané normy ohľadom množstva jedla. Zároveň uviedla, že problém so stravou nie je v malých dávkach, ale v tom, že deti nechcú jesť desiaty.

1. Dňa 06. 10. 2021 bola obci Perín doručená žiadosť obce Veľká Ida o  schválenie združenia finančných prostriedkov medzi obcami Perín – Chym a Veľká Ida  a o uzatvorenie zmluvy o združení finančných prostriedkov a podmienkach medziobecnej spolupráce. Jedná sa o rekonštrukciu existujúceho chodníka na parcele KN C č. 3859/3 v k.ú. Perín, umiestneného pozdĺž hlavnej cesty, evidovanej na LV 2470, vo vlastníctve obce Perín – Chym. K rekonštrukcii dôjde v rozsahu výmery 420 m2, trasou od miestneho cintorína až po miestnu autobusovú zastávku.

Obecné zastupiteľstvo prerokovalo danú žiadosť, nesúhlasilo z daným zámerom, pričom neschválilo združenie finančných prostriedkov medzi obcou Perín – Chym a Veľká Ida v zmysle § 11 ods. 4 písm. m) zákona o obecnom zriadení.

Starosta obce uviedol, že obec Perín nie je proti  realizácii stavby. Stavebníkom by bola obec Veľká Ida bez finančnej podpory obce Perín, po predložení geometrického plánu, vyčlenení parcely a podpísaní nájomnej zmluvy s obcou Perín, keďže sa jedná o stavbu v katastri obce Perín.

1. Obci Perín - Chym bola doručená žiadosť o zabezpečenie poskytovania sociálnej služby od Márie Štrbákovej, Vyšný Lánec č. 63, ako aj žiadosť o poskytnutie finančného príspevku pre danú pani od neziskovej organizácie PATRIA n. o., Zariadenia pre seniorov, Drienovec. Obecné zastupiteľstvo nesúhlasilo s poskytnutím finančného príspevku zo strany obce, nakoľko nie sú splnené podmienky na jeho poskytnutie podľa § 448/2008 Z. z. o sociálnych službách. Nakoľko obec Perín - Chym nepožiadala žiadateľa o poskytovanie sociálnej služby neverejného poskytovateľa sociálnej služby, nie je v zmysle zákona povinná poskytnúť požadovaný príspevok na prevádzku poskytovanej sociálnej služby v zmysle jeho žiadosti.
2. Obecné zastupiteľstvo prerokovalo návrh vyradenia osobného motorového vozidla KS 527 BD Škoda Octavia z evidencie  majetku obce.
* Obecné zastupiteľstvo schválilo vyradenie osobného motorového vozidla z evidencie majetku obce na základe jeho technického stavu a veku podľa protokolu o vyradení č. 1 uznesením **č. 164**.
* Bol predložený sumár nepotrebného majetku obce do toku 2014. Tento majetok je možné odpredať zverejnením ponúk daného majetku na obecnej stránke. Do najbližšieho zastupiteľstva sa vyhotoví zoznam záujemcov o odkúpenie na základe najvyššie ponúknutej ceny.
* OZ odsúhlasilo vyradenie nepotrebného majetku obce podľa protokolu o majetku obce č. 2 uznesením **č. 165.**
1. Obci Perín - Chym bola doručená žiadosť rodičov o prepravu detí do ZŠ Kechnec a späť z obcí Perín a Chym. Ako dôvod uviedli fakt, že nakoľko v obci Perín - Chym nie je možnosť vzdelávania na II. stupni ZŠ a  SZŠ Kechnec je najbližšia možná voľba vzdelávania, žiadajú o prepravu detí obecným autobusom. Zo strany poslancov boli vznesené zamietavé stanoviská z dôvodu zlého technického stavu 9 miestneho autobusu. Bolo poukázané na to, že autobusy majú slúžiť hlavne na prepravu detí z okolitých obcí do ZŠ Perín a nie do ZŠ okolitých obcí. Starosta obce dal slovo prevádzkarovi obce, ktorý sa vyjadril, že je v možnostiach obce zabezpečiť rozvoz daných detí. Bola pripomienka k cene 10 eur, ktorá bola vyčíslená na prepravu jedného dieťaťa na mesiac. Kontrolór obce uviedol, že táto suma nepokryje náklady na prepravu.
* Starosta obce dal hlasovať za daný návrh, pričom sa všetci poslanci zdržali hlasovania.
1. Starosta oboznámil poslancov s cenovou  ponukou spoločnosti Galčík s.r.o., Želovce, na výrub agátu na obecnom cintoríne. Ponúkaná cena je 1500 eur. Daná ponuka bola poslancami OZ akceptovaná.
2. Poslanci boli oboznámení so žiadosťou materskej škôlky na opravu detského kolotoča na školskom dvore, Starosta oboznámil prítomných, že dané opravy detských ihrísk budú riešené počas zimného obdobia v rámci zimnej údržby.
3. Bola vznesená pripomienka či sa dajú vyhotoviť kalendáre na ďalší rok a či bude realizovaná akcia Úcta k starším. Z dôvodu kovidových opatrení nie je možné plánovať takéto akcie v zimnom období. Bolo navrhnuté, aby boli dôchodcom rozposlané balíčky v určitej sume od domácich podnikateľov.
4. Na záver bola vznesená požiadavka ohľadom schválenia poslanca do rady školy. Po diskusii bolo konštatované, že poslanec Damko, ktorý je terajším členom rady školy, ostáva v tejto funkcii aj v naďalej.

**K bodu č. 9**

 **Záver**

Na záver sa starosta poďakoval všetkým prítomným za účasť a ukončil zasadnutie OZ.

............................................. .................................................... ..............................................

Ing. Miroslav Podžuban Ľudmila Révesová MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**zo 17. riadneho zasadnutia Obecného zastupiteľstva obce Perín – Chym,**

**konaného dňa 11. 10. 2021**

**UZNESENIE č. 152**

Obecné zastupiteľstvo Obce Perín-Chym

**s c h v a ľ u j e** program 17. riadneho zasadnutia OZ v Períne-Chyme.

Hlasovanie : za: 8 , proti : 0 , zdržali sa: 0

**UZNESENIE č. 153**

Obecné zastupiteľstvo Obce Perín-Chym

**s c h v a ľ u j e** zmenu program 17. riadneho zasadnutia OZ v Períne-Chyme.

Program sa doplnil o 1 bod.

Hlasovanie : za: 9 , proti : 0 , zdržali sa: 0

**UZNESENIE č. 154**

Obecné zastupiteľstvo Obce Perín-Chym **b e r i e na  vedomie** informáciu starostu za uplynulé obdobie od posledného zasadnutia OZ,

Hlasovanie : za: 9 , proti : 0 , zdržali sa: 0

**UZNESENIE č. 155**

Obecné zastupiteľstvo Obce Perín-Chym v súlade s § 6 zákona SNR č. 369/1990 Zb. o obecnom zriadení v znení neskorších prepisov

**p r e r o k o v a l o** návrh **VZN č. 3 /2021** o pravidlách na udržiavanie čistoty v obci a ochranu verejnej zelene a o činnostiach, ktorých vykonávanie je zakázané alebo obmedzené na určitý čas alebo na určitom mieste na území obce na základe predloženého návrhu

Hlasovanie : za: 9 , proti : 0 , zdržali sa: 0

Obecné zastupiteľstvo Obce Perín-Chym podľa § 11 ods. 4 písm. g), § 6 ods. 1, § 4 ods. 1 zákona SNR č. 369/1990 Zb. o obecnom zriadení v znení neskorších prepisov, v súlade s ustanovením § 48 zákona SNR č. 372/1990 Zb. o priestupkoch v znení neskorších predpisov

**uznáša sa**

na VZN č. 3/2021 o pravidlách na udržiavanie čistoty v obci a ochranu verejnej zelene a o činnostiach, ktorých vykonávanie je zakázané alebo obmedzené na určitý čas alebo na určitom mieste na území obce

Hlasovanie : za: 9 , proti : 0 , zdržali sa: 0

**UZNESENIE č. 156**

Obecné zastupiteľstvo Obce Perín-Chym v súlade s § 6 zákona SNR č. 369/1990 Zb. o obecnom zriadení v znení neskorších prepisov **p r e r o k o v a l o** návrh **dodatku č. 1 k VZN č.1/2019**  o výške mesačného príspevku na čiastočnú úhradu nákladov v školách a školských zariadeniach zriadených obcou Perín - Chym

Hlasovanie : za: 9 , proti : 0 , zdržali sa: 0

Obecné zastupiteľstvo Obce Perín-Chym podľa § 11 ods. 4 písm. g), § 6 ods. 1, § 4 ods. 1 zákona SNR č. 369/1990 Zb. o obecnom zriadení v znení neskorších prepisov, v súlade s ustanovením § 48 zákona SNR č. 372/1990 Zb. o priestupkoch v znení neskorších predpisov

**uznáša sa**

na dodatku č. 1 k  VZN č. 1/2019 o výške mesačného príspevku na čiastočnú úhradu nákladov v školách a školských zariadeniach zriadených obcou Perín – Chym

Hlasovanie : za: 9 , proti : 0 , zdržali sa: 0

**UZNESENIE č. 157**

Obecné zastupiteľstvo s prihliadnutím na výsledok konania o neplatnosť skočenia pracovného pomeru, po oboznámení s faktami prezentovanými právnym zástupcom obce a po ozrejmení postoja Ing. Jaroslava Hospodára k súdnemu sporu a k úkonom ním vykonávaním v čase, za ktoré si v konaní nároku náhradu mzdy:

* **schvaľuje a súhlasí** s ukončením súdneho sporu vedeného Ing. Hospodárom voči obci  s tým, že Ing. Hospodárovi bude pri splnení tu uvedených podmienok zaplatená náhrada mzdy za obdobie 36 mesiacov od  01. 03. 2013,  a to:
* bez práva hlavného kontrolóra na vyplatenie úrokov z omeškania z dlžných súm za obdobia požadované kontrolórom v súdnom konaní,
* bez práva/nároku sporových strán na náhradu trov konania a právneho zastúpenia (každá sporová strana si bude hradiť trovy vlastného zastúpenia a konania );
* splatnosť  dohodnutej dlžnej sumy bude rozdelená do dvoch splátok:
* 1. splátka (1/2)  do 30 dní odo dňa schválenia súdneho zmieru súdom alebo uzatvorenia mimosúdnej dohody a zastavenia konania,
* 2. splátka do  30. 06. 2022, najneskôr do konca funkčného obdobia Ing Hospodára,
* v uvedených podmienkach dohody, resp. zmieru a náhrad budú pokryté a vysporiadané všetky nároky Ing. Hospodára v súvislosti jeho nárokmi uplatňovanými v súdnom konaní a s neplatným skončením pracovného pomeru; v uvedenej forme, podmienkach a náhrade sa zohľadňuje aj rovina slušnosti obce s prihliadnutím  na kontrolórom prezentované skutočnosti a úkony zo  sporového obdobia;
* presná forma ukončenia súdneho sporu a forma náhrady sa určí podľa zváženia právnych zástupcov sporových strán a súdu, formou mimosúdnej dohody so späťvzatím žaloby  alebo súdneho zmieru,  podľa vhodnej procesnej a prípustnej formy a za rešpektovania uvedených odsúhlasených podmienok,
* dohoda resp, zmier budú podpísaná medzi účastníkmi konania za účasti právnych zástupcov,

Hlasovanie : za: 9 , proti : 0 , zdržali sa: 0

**UZNESENIE č. 158**

Obecné zastupiteľstvo Obce Perín-Chym, v súlade s § 9a ods. 1 písm. c) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** **predaj** majetku obce Perín-Chym formou priameho predaja a to:

* parcely KN C č. 3120/4 odčlenenej GP č. 31274528-15/2021 zo dňa 12. 07. 2021, overeným OÚ Košice – okolie, katastrálnym odborom dňa 27. 07. 2021 z pôvodnej parcely KN E č. 3120/2 o výmere 148 m2 v k. ú. Perín v cene 11,47 eur/m2, celková suma 1700,00 eur podľa znaleckého posudku č. 274/2021 vypracovaného Ing. Marekom Čeklovským dňa 4. 10. 2021 pre žiadateľa **Júliusa Sasáka**, Perín č. 294,044 74 Perín.
* Zámer predaja bol vyvesený na úradnej tabuli v termíne od 22. 09. 2021 po dobu 15 dní.

Náklady spojené s vypracovaním znaleckého posudku vo výške 150,- € znáša kupujúci.

Hlasovanie : za: 9 , proti : 0 , zdržali sa: 0

**UZNESENIE č. 159**

Obecné zastupiteľstvo Obce Perín-Chym, v súlade s § 9a ods. 1 písm. c) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** predaj majetku obce Perín-Chym formou priameho **predaja** a to:

* parcely KN C č. 3852/24, odčlenenej GP č. 36800791-107/2021 zo dňa 27. 07. 2021, overeným OÚ Košice – okolie, katastrálnym odborom dňa 03. 08. 2021 z pôvodnej parcely KN E č. 3852/1 o výmere 38 m2 v k. ú. Perín v cene 11,47 eur/m2, celková suma 435,00 eur podľa znaleckého posudku č. 273/2021 vypracovaného Ing. Marekom Čeklovským  dňa 4. 10. 2020 pre žiadateľa Ing. **Attilu** Házika, Železiarenská 505/29, 040 15 Košice – Šaca.
* Zámer predaja bol vyvesený na úradnej tabuli v termíne od 22. 09. 2021 po dobu 15 dní.
* Náklady spojené s vypracovaním znaleckého posudku vo výške 150,- € znáša kupujúci.

Hlasovanie : za: 9 , proti : 0 , zdržali sa: 0

**UZNESENIE č. 160**

Obecné zastupiteľstvo Obce Perín-Chym, v súlade s § 9a ods. 1 písm. c) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** zámer **zámeny pozemkov**  medzi obcou Perín-Chym a žiadateľom Ing. Richardom Szilasim, a Vladimírou Silasiovou, Veľká Ida č. 36 a to :

časti parcely KN C č. 4608/26, druh pozemku orná pôda o výmere 31 m2 v k.ú. Perín za časť parcely KN C č. 3881 druh pozemku orná pôda o výmere cca 31 m2v k.ú. Perín.

Zámena bude riešená ako prípad hodný osobitného zreteľa podľa zákona č. 138/1991 Zb. o majetku obcí v znení neskorších predpisov.

Poplatok za vyhotovenie geometrického plánu hradí Ing. Szilasi s manželkou, ostatné náklady spojené s prevodom nehnuteľností znášajú obe strany v polovici.

Hlasovanie : za: 9 , proti : 0 , zdržali sa: 0

**UZNESENIE č. 161**

Obecné zastupiteľstvo Obce Perín-Chym, v súlade s § 9a ods. 1 písm. c) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** **zámer** predaja majetku obce Perín-Chym formou priameho predaja a to:

* parcely KN E č. 852/1, LV č. 627, k.ú. Chym o výmere 58 m2 pre žiadateľku Emíliu Derdziakovú, Seňa č. 3, 044 58 Seňa.

Náklady spojené s vypracovaním znaleckého posudku vo výške 150,- € znáša kupujúci.

Hlasovanie : za: 9 , proti : 0 , zdržali sa: 0

**UZNESENIE č. 162**

Obecné zastupiteľstvo Obce Perín-Chym, v súlade s § 9a ods. 1 písm. a) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** **predaj** majetku obce Perín-Chym:

1. parcely registra „C“ parc. č. 4611/9, druh: záhrada, o výmere 1930 m2,
2. parcely registra „C“ parc. č. 4611/26, druh: zastavaná plocha a nádvorie, o výmere 794 m2,

odsúhlaseného v rámci vyhlásenia verejnej súťaže uznesením č. 135 zo dňa 09. 04. 2021, pre žiadateľa Viktora Majoroša, Palárikova 1504/7, 040 01 Košice – Juh za cenu 75 318,60,-Eur.

Hlasovanie : za: 9 , proti : 0 , zdržali sa: 0

**UZNESENIE č. 163**

Obecné zastupiteľstvo Obce Perín-Chym **s c h v a ľ u j e** **kúpu**  pozemku – novovytvorenej parcely KN C č. 222/3 odčlenenej od parcely KN C č. 222/2 a 222/1, LV č. 66 a 2710, podľa geometrického plánu č. 140/2021, od vlastníkov parciel Martina a Zuzany Referovičových.

Hlasovanie : za: 9 , proti : 0 , zdržali sa: 0

**UZNESENIE č. 164**

Obecné zastupiteľstvo Obce Perín-Chym **s c h v a ľ u j e** vyradenie osobného motorového vozidla KS 527 BD Škoda Octavia z evidencie majetku obce podľa protokolu o vyradení č. 1.

Hlasovanie : za: 9 , proti : 0 , zdržali sa: 0

**UZNESENIE č. 165**

Obecné zastupiteľstvo Obce Perín-Chym **s c h v a ľ u j e** vyradenie odpísaného majetku obce podľa protokolu o vyradení č. 2.

Hlasovanie : za: 9 , proti : 0 , zdržali sa: 0